Project for the New American Century
<s>Projekt za novi američki vijek () je američki trust mozgova sa sjedištem u Washingtonu koji je djelovao od 1997. i 2006. i koji se tradicionalno smatra prvom i najuticajnijom organizacijom tzv. neokonskog pokreta.</s>

<s>Osnovali su je historičar Robert Kagan i politički komentator William Kristol te oko sebe okupili 25 istaknutih javnih ličnosti, uglavnom bivših visokih funkcionara administracija predsjednika Reagana i Georgea Busha.</s><s>Svrha organizacija je bila promovirati stavove izložene godinu dana ranije u Kaganovom i Kristolovom članku objavljenom u časopisu Foreign Policy kojim su se zalagali za agresivniju vanjsku politiku, odnosno daleko veći angažman u posthladnoratovskom svijetu, uključujući jačanje i korištenje američkih oružanih snaga u svrhu promoviranja američkih interesa i širenja liberalne demokracije.</s><s>Javnosti je PANC postao poznat 1998. godine kada je upućen poziv tadašnjem predsjedniku Clintonu da se američkom oružanom silom sruši režim tadašnjeg iračkog predsjednika Sadama Huseina.</s><s>Taj je stav, pak, postao službena američka politika nakon dolaska na vlast Georgea W. Busha u čijoj su administraciji istaknutu ulogu imali članovi PANC, prije svih ministar obrane Donald Rumsfeld.</s><s>Tradicionalno se smatra da je PANC značajno uticao na tzv. Bushovu doktrinu preventivnog rata kojom se pravdala invazija Iraka 2003. godine.</s><s>Neuspjeh američkih snaga da pacificiraju Irak i sve izrazitija nepopularnost rata u svjetskoj i sve većem dijelu američke javnosti je doveo do postepenog gašenja PANC 2006. godine.</s><s>Njenom nasljednicom se, pak, smatra Incijativa za vanjsku politiku, novi trust mozgova koga su 2009. osnovali Kagan i Kristol u nastojanju da utiču na vanjsku politiku predsjednika Obame.</s>

<s>Vidi još 
Pax americana</s>

<s>Vanjske veze 
Project for the New American Century, archived copy from October 22, 2013
Project for the New American Century, archived copy from June 9, 2013 (with working links)
Project For The Old American Century — critical website
Toward a Neo-Reaganite Foreign Policy</s>

<s>Nastanci 1997.</s><s>Prestanci 2006.</s><s>Američke organizacije
Neokonzervativizam u SAD</s>

